Tokio universiteti professori Takao Someyya o‘z jamoasi bilan birgalikda bionik, ya’ni inson organizmida uchraydigan kasalliklar haqidagi ma’lumotlarni to‘plovchi va yangilovchi elektron terini ishlab chiqdi.  Takoning ushbu ixtirosi vazni o‘ta yengil bo‘lib, har bir kasallik haqida aniq va bexato ma’lumot to‘playdi.  Ushbu teridan inson badaniga tatuirovka tarzida yopishtirish yoki biror kiyimning ichiga tikib qo‘yish orqali ham foydalanishi mumkin.  Takao va uning jamoasi yaratilgan ushbu ixtiro saraton kasalligi rivojlanishining oldini olishi mumkin, deya umid qilishmoqda.  Ilk marotaba 2003 yilda ushbu tashxis qo‘yuvchi terini yaratish g‘oyasini taqdim etilib, bunga ko‘pchilik ishonchsizlik bilan qaragan edi.